SK Úradný vestník Európskej únie C 411/1

SPRÁVA O FINANČNEJ ČINNOSTI ZA ROK 2013

Oddiel II – Európska rada a Rada

2014/C 411/01

OBSAH:

1. ÚVOD

2. CIELE A ROZPOČET NA ROZPOČTOVÝ ROK 2013

2.1. Hlavné finančné ciele

2.2. Zostavenie rozpočtu Európskej rady a Rady v roku 2013

2.2.1. Všeobecné smerovanie

2.2.2. Rozpočet na rok 2013

2.2.3. Rozpočet na rok 2013 a okruh 5 finančného výhľadu rozpočtu EÚ

3. CELKOVÝ PREHĽAD PLNENIA ROZPOČTU V ROKU 2013

3.1. Činnosti a ciele v roku 2013

3.1.1. Činnosti Európskej rady a Rady v roku 2013

3.1.2. Dosiahnutie cieľov v roku 2013

3.2. Príjmy

3.3. Výdavky v roku 2013

3.3.1. Prehľad plnenia rozpočtu v rokoch 2004 – 2013

3.3.2. Čerpanie rozpočtových prostriedkov podľa kategórií v roku 2013

3.3.3. Úpravy rozpočtu v roku 2013

3.4. Prenesené rozpočtové prostriedky

3.4.1. Čerpanie rozpočtových prostriedkov prenesených z roku 2012 do roku 2013

3.4.2. Rozpočtové prostriedky prenesené z roku 2013 do roku 2014

3.5. Pripísané príjmy

3.5.1. Pripísané príjmy, ktoré vznikli pred rokom 2013

3.5.2. Pripísané príjmy, ktoré vznikli v roku 2013

1. ÚVOD

Tento dokument predstavuje v súlade s článkom 142 nariadenia o rozpočtových pravidlách (1) správu o rozpočtovom a finančnom hospodárení oddielu II rozpočtu EÚ (Európska rada a Rada) za rozpočtový rok 2013.

Táto správa vychádza z účtovnej závierky za rok 2013, zo zistení uvedených vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu získaných z finančného systému Rady.

Kapitola 2 tejto správy predstavuje zhrnutie rámca stanoveného na rozpočtový rok 2013. Celkový prehľad čerpania rozpočtových prostriedkov dostupných v roku 2013 sa uvádza v kapitole 3.

Plnenie rozpočtu v roku 2013 podľa jednotlivých rozpočtových riadkov sa uvádza v prílohe.

2. CIELE A ROZPOČET NA ROZPOČTOVÝ ROK 2013

2.1. Hlavné finančné ciele

Hlavné finančné ciele Generálneho sekretariátu Rady na rok 2013 boli tieto:

— zabezpečiť nepretržitú podporu pre predsedu Európskej rady a Radu efektívnym a účinným používaním finančných zdrojov,

— pokračovať v procese administratívnej modernizácie s cieľom zlepšiť kvalitu svojej organizácie a náležité používanie zdrojov,

— prispôsobiť svoju organizáciu pristúpeniu Chorvátska v júli 2013.

2.2. Zostavenie rozpočtu Európskej rady a Rady v roku 2013

2.2.1. Všeobecné smerovanie

Pri zostavovaní rozpočtu Európskej rady a Rady na rok 2013 sa vychádzalo zo všeobecného cieľa neprekročiť v reálnych hodnotách celkovú úroveň rozpočtu na rok 2012.

Zvýšenie vo vzťahu k určitým projektom alebo zmluvným záväzkom sa vyvážilo znížením v iných oblastiach. Okrem toho sa urobili dodatočné škrty v oblastiach, kde bolo plnenie rozpočtu v nedávnej minulosti výrazne pod úrovňou dostupných rozpočtových prostriedkov.

Pokiaľ ide o plán pracovných miest, Generálny sekretariát Rady (GSR) úplne absorboval vplyv pristúpenia Chorvátska vo svojom pláne pracovných miest. Zvýšenie počtu pracovných miest o 46 v pláne pracovných miest týkajúce sa Chorvátska sa vyvážilo takto:

— znížením počtu pracovných miest v pláne pracovných miest o 31 v súlade s návrhom Komisie na zníženie počtu zamestnancov o 5 % počas piatich rokov a

— dodatočným znížením počtu pracovných miest o 15 v pláne pracovných miest.

2.2.2. Rozpočet na rok 2013

Rozpočtový orgán zostavil celkový rozpočet Európskej rady a Rady na rok 2013 vo výške 535,5 milióna EUR. To zodpovedá zvýšeniu o 1,6 milióna EUR (0,3 %) v porovnaní s rokom 2012.

Počet pracovných miest pre Európsku radu a Radu uvedený v pláne pracovných miest na rok 2013 bol 3 153.

V tabuľke 1 je uvedený prehľad rozpočtu na rok 2013 podľa jednotlivých kategórií. Rozpočet Európskej rady a Rady sa vzhľadom na odhadovanú infláciu v roku 2013 na úrovni 1,9 % v skutočnosti v reálnych hodnotách znížil o 1,6 %.

Tabuľka 1

Rozpočet Európskej rady a Rady na rok 2013 v porovnaní s rokom 2012 (podľa kategórií)

(v EUR) Kategória Rozpočet na rok 2012 Rozpočet na rok 2013 Zmena 2013/2012 s budovou Europa 1 2 3=2/1 Plán pracovných miest 29 5 7 92 000 30 0 2 44 000 1,5 % Výdavky na ostatných zamestnancov 2 2 4 95 000 2 3 5 58 000 4,7 % Budovy (okrem nadobudnutia) 3 8 5 03 000 3 9 2 33 000 1,9 % Počítačové systémy 3 6 1 16 000 3 6 7 91 000 1,9 % Nábytok 9 46 000 9 30 000 - 1,7 % Technické zariadenie 4 8 83 000 3 5 70 000 - 26,9 % Doprava 7 44 000 9 18 000 23,4 % Cestovné výdavky delegácií 2 4 6 75 000 1 9 9 72 000 - 19,1 % Náklady na tlmočenie 8 6 7 23 000 8 3 9 62 300 - 3,2 % Zasadnutia a konferencie 6 2 44 000 7 8 33 000 25,4 % Informačné služby 8 0 52 000 9 1 32 000 13,4 % Rôzne 1 7 47 000 1 6 68 000 - 4,5 % Rezerva 2 0 00 000 2 7 00 000 35,0 % Súčet (okrem nadobudnutia) 52 8 9 20 000 53 0 5 11 300 0,3 % Nadobudnutie nehnuteľného majetku 5 0 00 000 5 0 00 000 0,0 % Celkový súčet 53 3 9 20 000 53 5 5 11 300 0,3 %

2.2.3. Rozpočet na rok 2013 a okruh 5 finančného výhľadu rozpočtu EÚ

V tabuľke 2 sa uvádza prehľad vývoja rozpočtu Európskej rady a Rady v rokoch 2006 – 2013. Podiel Európskej rady a Rady v rámci okruhu 5 viacročného finančného výhľadu sa znížil z 8,8 % v roku 2006 na 5,8 % v roku 2013.

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 5 finančného výhľadu v rokoch 2006 – 2013

2006 2007 2008 2009 (2) 2010 2011 2012 2013 (sumy v bežných cenách) mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 5 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % Európska rada/Rada 592 5,2 % 594 0,3 % 595 0,2 % 603 1,3 % 634 5,1 % 563 - 11,2 % 534 - 5,2 % 536 0,3 % Podiel Európskej rady/Rady na okruhu 5 8,8 % 8,3 % 8,0 % 7,9 % 8,0 % 6,9 % 6,2 % 5,8 %

Pokles, ktorý sa dosiahol v rokoch 2006 – 2013, je výsledkom hlavne obozretného rozpočtového hospodárenia. Zníženie v roku 2011 pramenilo hlavne z presunu zdrojov na ESVČ, pričom pokles v rokoch 2012 a 2013 súvisel so znížením rozpočtových prostriedkov na určité činnosti s ohľadom na plnenie v predchádzajúcich rokoch a na skutočné potreby.

3. CELKOVÝ PREHĽAD PLNENIA ROZPOČTU V ROKU 2013

3.1. Činnosti a ciele v roku 2013

3.1.1. Činnosti Európskej rady a Rady v roku 2013

V správe o finančnej činnosti uvádza GSR informácie o svojich hlavných činnostiach, ktoré sú relevantné z finančného hľadiska a ktoré opisujú fungovanie Rady a Európskej rady počas rozpočtového roka.

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval GSR v rokoch 2003 – 2013. Okrem 4 384„inštitucionálnych“ zasadnutí organizoval GSR v roku 2013 ďalších 2 027 zasadnutí (napr. seminárov, informačných stretnutí, brífingov, ako aj zasadnutí s tretími krajinami).

Tabuľka 3

Vývoj počtu zasadnutí v rokoch 2003 – 2013

2003 2004 2005 2006 2007 2008 2009 2010 2011 2012 2013 Samity 6 5 3 3 3 5 7 7 9 7 6 Rady 77 76 80 76 68 81 74 86 85 77 74 Coreper 134 128 123 120 106 144 140 122 135 140 140 Pracovné skupiny 4 333 3 971 3 918 4 037 4 183 4 480 4 272 4 127 4 373 4 480 4 164 Súčet 4 550 4 180 4 124 4 236 4 360 4 710 4 493 4 342 4 602 4 704 4 384 Ostatné zasadnutia 2 209 2 392 2 791 2 713 1 735 2 051 2 021 1 996 2 075 2 189 2 027 Celkový súčet 6 759 6 572 6 915 6 949 6 095 6 761 6 514 6 338 6 677 6 893 6 411

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2013 bolo v úradnom vestníku uverejnených 1 132 právnych aktov. Je potrebné poznamenať, že objem právnych aktov závisí od finalizácie legislatívneho procesu predtým, ako sa môžu tieto akty prepracovať do konečného znenia na uverejnenie v úradnom vestníku.

Tabuľka 4

Vývoj počtu právnych aktov uverejnených v rokoch 2003 – 2013

2003 2004 2005 2006 2007 2008 2009 2010 2011 2012 2013 Právne akty uverejnené v Ú. v. EÚ 1 045 1 118 1 056 1 317 1 000 1 274 829 825 986 958 1 132

3.1.2. Dosiahnutie cieľov v roku 2013

Dosiahnutie cieľov stanovených na rozpočtový rok 2013 sa dá zhrnúť takto:

— Plán pracovných miest V roku 2013 prijal GSR 189 úradníkov (126 stálych úradníkov a 63 dočasných zamestnancov). Počas roka odišlo 224 úradníkov (199 stálych úradníkov a 25 dočasných zamestnancov), výsledkom čoho je čisté zníženie o 35 zastávaných pracovných miest v pláne pracovných miest Európskej rady a Rady. Ako súčasť administratívnej modernizácie GSR sa počet pracovných miest v pláne pracovných miest znížil o 15 nad rámec 31 miest súvisiacich so znížením počtu zamestnancov o 5 % v období piatich rokov. Na druhej strane sa do plánu pracovných miest Európskej rady a Rady zahrnulo 46 pracovných miest súvisiacich s pristúpením Chorvátska.

— Finančné hospodárenie GSR v roku 2013 pokračoval v ďalšom zlepšovaní svojho finančného hospodárenia a výkonnosti. Vnútorné finančné procesy merané použitým časom a presnosťou sa v porovnaní s rokom 2012 zlepšili. Výsledkom starostlivého rozpočtového plánovania povoľujúcich úradníkov bola napríklad menšia miera prerozdeľovania finančných prostriedkov počas rozpočtového roka. V kontexte zlepšujúcej sa situácie európskych podnikov z hľadiska peňažného toku predstavovalo v roku 2013 priemerné oneskorenie platieb faktúr v GSR 20 dní, pričom maximálna lehota je 30 kalendárnych dní (smernica KOM(2009) 126 v konečnom znení).

— Politika v oblasti výstavby budov Projekt obnovy budovy Residence Palace a jej premeny na sídlo Európskej rady a Rady ministrov (budova Europa) pokračoval aj v roku 2013 samotnými stavebnými prácami, ktoré medzi iným zahŕňali výstavbu poschodí, izolačné práce a inštaláciu rôzneho technického vybavenia.

3.2. Príjmy

V tabuľke 5 je uvedený prehľad celkového výsledku príjmových operácií v roku 2013. Výraz „Stanovené nároky 2012“ odkazuje na príkazy na vymáhanie pohľadávok, ktoré boli vydané v roku 2012, pričom sumy sa získali až v roku 2013. Výraz „Stanovené nároky 2013“ zodpovedá vymáhaniam, ktoré sa začali v roku 2013.

Tabuľka 5

Prehľad príjmových operácií v rozpočte na rok 2013

(v EUR) Kapitola Stanovené nároky 2012 Získané príjmy v roku 2012 Stanovené nároky 2013 Získané príjmy v roku 2013 Stanovené nároky celkom 2012 + 2013 Získané príjmy celkom 2012 + 2013 Má sa získať v roku 2014 1 2 3 4 5 = 1 + 3 6 = 2 + 4 7=5-6 4 0 Odvody z odmien zamestnancov 0 0 2 0 9 47 370 2 0 9 47 370 2 0 9 47 370 2 0 9 47 370 0 4 1 Príspevky do systému dôchodkového zabezpečenia 1 1 38 177 9 50 198 3 1 1 52 274 3 0 4 77 016 3 2 2 90 450 3 1 4 27 214 8 63 236 5 0 Výnosy z predaja hnuteľného a nehnuteľného majetku -965 -965 36 487 36 087 35 523 35 123 400 5 1 Výnosy z nájmu 34 773 34 773 6 80 786 6 48 643 7 15 560 6 83 416 32 144 5 2 Príjmy z investícií alebo poskytnuých úverov, bankové a iné úroky 161 161 38 341 38 341 38 502 38 502 0 5 5 Príjmy za poskytnuté služby a práce 4 699 4 699 1 06 270 90 211 1 10 969 94 911 16 058 5 5 Príjmy ESVČ za poskytnuté služby a práce atď. 6 934 6 934 1 0 68 110 1 0 68 110 1 0 75 044 1 0 75 044 0 5 7 Ostatné príspevky a náhrady spojené s administratívnou 8 9 55 613 8 5 65 636 2 1 6 56 043 1 5 8 76 185 3 0 6 11 656 2 4 4 41 821 6 1 69 834 5 8 Rôzne náhrady 1 00 050 1 00 050 26 340 26 340 1 26 390 1 26 390 0 5 8 Rôzne náhrady ESVČ 24 929 24 929 0 0 24 929 24 929 0 5 9 Ostatné príjmy z administratívnych operácií 0 0 2 073 2 073 2 073 2 073 0 6 3 Príspevky v rámci osobitných dohôd 6 43 261 6 43 261 1 1 68 850 1 1 68 850 1 8 12 111 1 8 12 111 0 9 0 Rôzne príjmy 2 289 2 289 0 0 2 289 2 289 0 Súčet 1 0 9 09 922 1 0 3 31 965 7 6 8 82 944 7 0 3 79 227 8 7 7 92 865 8 0 7 11 193 7 0 81 673

Celkový objem príjmových operácií, pokiaľ ide o stanovené nároky, t. j. vydaných príkazov na vymáhanie pohľadávok, v roku 2013 predstavoval 87,8 milióna EUR. Z tejto sumy sa 80,7 milióna EUR získalo v tomto rozpočtovom roku a 7,1 milióna EUR sa získa v roku 2014.

Väčšina z celkového objemu získaných príjmov v roku 2013 (65 % alebo 52,4 milióna EUR z 80,7 milióna EUR) súvisí s daňami, odvodmi a poplatkami Spoločenstva vybranými od zamestnancov GSR. Z tejto sumy tvoria 20,9 milióna EUR odvody z odmien zamestnancov, pričom 31,4 milióna EUR predstavujú príspevky a presuny dôchodkových práv do systému dôchodkového zabezpečenia.

Zvyšná suma, čiže 35 % (28,3 milióna EUR), sa získala z rôznych administratívnych činností. Táto suma pochádza najmä z týchto zdrojov:

— z vrátenia časti finančných prostriedkov vyplatených členským štátom v predchádzajúcich rokoch v rámci financovania cestovných výdavkov delegátov, a to po vykázaní týchto výdavkov za roky 2011 (6,7 milióna EUR) a 2012 (6,6 milióna EUR) (kapitola 57),

— z vrátenia platieb členskými štátmi za doplnkové tlmočenie do niektorých jazykov na žiadosť (8,3 milióna EUR) (kapitola 57),

— z príspevkov na administratívne náklady v rámci „schengenského acquis“ s Islandom a Nórskom (1,8 milióna EUR) (článok 63),

— z príspevkov ostatných inštitúcií a platieb úradníkov Rady za detské jasle Rady (1,5 milióna EUR) (kapitola 57),

— z presunov z ESVČ Rade ako zálohových platieb za služby, ktoré poskytoval GSR Európskej službe pre vonkajšiu činnosť (1 milión EUR) (článok 55),

— z platieb finančných prostriedkov, ktoré vykonal Súdny dvor a Dvor audítorov, ako ich príspevkov do spoločného finančného systému s Radou (0,8 milióna EUR) (článok 57),

— z výnosov z prenájmu a nájmu priestorov a refundácií, ktoré s nimi súvisia, medzi iným časť nájomného, ktorá prislúcha Komisii, za informačný bod EÚ na Rue Archimède v Bruseli (0,7 milióna EUR, kapitola 51).

3.3. Výdavky v roku 2013

3.3.1. Prehľad plnenia rozpočtu v rokoch 2004 – 2013

Celková miera plnenia rozpočtu Európskej rady a Rady za posledných desať rokov bola v priemere 95 % (graf 1). Miera plnenia sa týka záväzkov prijatých počas rozpočtového roka.

Skutočné ročné platby boli počas tohto obdobia na úrovni 81 % rozpočtu. Rozdiel medzi celkovým plnením a platbami v danom roku (t. j. nezaplatené záväzky) sa v súvislosti s platbami preniesol v súlade s článkom 13 ods. 4 nariadenia o rozpočtových pravidlách do ďalšieho rozpočtového roka.

Prenesené rozpočtové prostriedky sa delia do dvoch hlavných kategórií: činnosť GSR a budovy. Prvá kategória sa vzťahuje na záväzky vyplývajúce zo zmlúv, ktoré sa riadne uzavreli pred koncom rozpočtového roku, no v prípade ktorých sa tovar ešte nedodal, a/alebo za ktoré sa do konca roka nedoručili faktúry.

Graf 1

Celkové plnenie rozpočtu v rokoch 2004 – 2013

(*) Rozpočet Rady sa v roku 2009 „opravným rozpočtom č. 10/2009 k rozpočtu EÚ“ znížil o 40 miliónov EUR. Táto suma sa previedla v prospech európskeho plánu na oživenie hospodárstva (EERP) ako príspevok Rady.

Druhá kategória sa týka nadobudnutia budov GSR, ako je budova LEX, detské jasle a budova Europa. GSR dokázal v niekoľkých posledných rokoch na financovanie týchto nadobudnutí použiť úspory získané pri plnení rozpočtu.

V roku 2013 sa na účel nadobudnutia budovy Europa viazala suma 5 miliónov EUR. Táto suma sa preniesla do roku 2014 na skutočnú platbu.

3.3.2. Čerpanie rozpočtových prostriedkov podľa kategórií v roku 2013

Analýza výdavkov za rok 2013 sa uvádza na úrovni 14 kategórií výdavkov.

V tabuľke 6 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2013 nepoužili.

Tabuľka 6

Prehľad plnenia rozpočtu v roku 2013 (podľa kategórií)

(EUR) Kategória Rozpočet na rok 2013 (pôvodný) Rozpočet na rok 2013 (3) (konečný) Záväzky Miera plnenia Zrušené rozpočtové prostriedky 1 2 3 4 = 3/2 5 = 2 – 3 Plán pracovných miest 30 0 2 44 000 30 0 2 44 000 27 6 6 11 240 92,1 % 2 3 6 32 760 Výdavky na ostatných zamestnancov 2 3 5 58 000 2 3 5 58 000 2 0 5 06 738 87,0 % 3 0 51 262 Budovy (okrem nadobudnutia) 3 9 2 33 000 3 9 2 33 000 3 6 7 93 174 93,8 % 2 4 39 826 Počítačové systémy 3 6 7 91 000 3 6 7 91 000 3 5 9 42 148 97,7 % 8 48 852 Nábytok 9 30 000 9 30 000 5 08 193 54,6 % 4 21 807 Technické zariadenie 3 5 70 000 3 5 70 000 2 7 87 645 78,1 % 7 82 355 Doprava 9 18 000 9 18 000 6 31 506 68,8 % 2 86 494 Cestovné výdavky delegácií 1 9 9 72 000 2 5 2 93 337 2 7 38 275 10,8 % 2 2 5 55 063 Náklady na tlmočenie 8 3 9 62 300 7 7 9 40 963 6 6 7 22 808 85,6 % 1 1 2 18 155 Zasadnutia a konferencie 7 8 33 000 7 8 83 000 5 3 93 613 68,4 % 2 4 89 387 Informačné služby 9 1 32 000 9 1 32 000 8 4 42 560 92,5 % 6 89 440 Rôzne 1 6 68 000 2 3 18 000 2 0 57 158 88,7 % 2 60 842 Rezerva 2 7 00 000 2 7 00 000 — 0,0 % 2 7 00 000 Súčet (okrem nadobudnutia) 53 0 5 11 300 53 0 5 11 300 45 9 1 35 056 86,5 % 7 1 3 76 244 Nadobudnutie nehnuteľného majetku 5 0 00 000 5 0 00 000 5 0 00 000 100,0 % 0 Celkový súčet 53 5 5 11 300 53 5 5 11 300 46 4 1 35 056 86,7 % 7 1 3 76 244

Celková miera plnenia rozpočtu na rok 2013 je 86,7 %. Rozdiel medzi konečným rozpočtom a plnením možno vysvetliť takto:

— Celkové nečerpanie prostriedkov v kategórii plán pracovných miest predstavuje 23,6 milióna EUR. Toto nečerpanie sa člení takto: — 13 miliónov EUR súvisiacich s nižším čistým obsadením pracovných miest v pláne pracovných miest v roku 2013 v porovnaní s tým, čo bolo uvedené pri zostavení rozpočtu, — 7,2 milióna EUR týkajúcich sa rozpočtových súm vyhradených na úpravy platov na roky 2012 a 2013. Pokiaľ ide o rok 2012, nedošlo k rozhodnutiu o úprave platov (vplyv 4,7 milióna EUR), zatiaľ čo platy na rok 2013 boli zmrazené ako súčasť balíka týkajúceho sa viacročného finančného výhľadu na roky 2014 – 2020 (vplyv 2,5 milióna EUR), — 3,4 milióna EUR v dôsledku nižšej potreby pre rôzne druhy štatutárnych nárokov.

— Približne 60 % z celkového nečerpania (1,9 milióna EUR z 3,1 milióna EUR) súvisí v kategórii výdavkov na ostatných zamestnancov s nižšími platbami pre zmluvných zamestnancov, vyslaných národných expertov a ostatné externé služby. Nižšie čerpanie nákladov v súvislosti so služobnými cestami zodpovedá úspore vo výške 0,9 milióna EUR. Zvyšok vo výške 0,3 milióna EUR súvisí hlavne s úpravami platov na roky 2012 a 2013 stanovenými v rozpočte, ku ktorých plneniu napokon nedošlo.

— Celkové plnenie výdavkov súvisiacich s budovami (bez budovy Europa) viedlo k úsporám vo výške 2,4 milióna EUR. Z tejto sumy predstavuje 1,1 milióna EUR nižšie náklady na údržbu a upratovanie budov. Úspory dosiahnuté v súvislosti s vodou, plynom a elektrinou predstavujú 0,8 milióna EUR a zvyšok vo výške 0,5 milióna EUR sú úspory dosiahnuté pri niektorých prácach v oblasti zariaďovania, inštalácie a bezpečnosti.

— V oblasti IT bolo plnenie rozpočtu takmer na úrovni 98 %. Nečerpanie vo výške 0,8 milióna EUR bolo dôsledkom nižšej potreby IT vybavenia, softvéru a externých konzultácií.

— Nečerpanie vo výške 0,4 milióna EUR v súvislosti s nábytkom sa týka zníženej potreby výmeny určitého kancelárskeho nábytku v roku 2013 a odkladu renovácie reštauračného nábytku na rok 2014.

— Úspory vo výške 0,8 milióna EUR týkajúce sa technického zariadenia sa dosiahli hlavne v dôsledku nižšej potreby technických inštalácií, ako je napríklad multimediálne a audio vybavenie v konferenčných miestnostiach.

— Úspory vo výške 0,3 milióna EUR týkajúce sa nákladov na dopravu súvisia s odkladom lízingu určitých vozidiel.

— Suma, ktorá bola k dispozícii na cestovné výdavky delegácií, predstavovala po presunoch 25,3 milióna EUR. Pôvodný rozpočet predstavoval sumu 20 miliónov EUR, do ktorej sa presunula suma 7,1 milióna EUR z úspor v určitých finančných balíkoch pridelených na tlmočenie. Na druhej strane sa počas roka presunulo 1,8 milióna EUR na financovanie ďalšieho tlmočenia do niektorých jazykov. Keďže členské štáty museli vrátiť nepoužité prostriedky z minulých rokov, na následné platby sa v rozpočte na rok 2013 viazalo len 2,7 milióna EUR.

— Nečerpanie rozpočtových prostriedkov na tlmočenie predstavuje 11,2 milióna EUR. Je potrebné poznamenať, že toto nečerpanie je konečným výsledkom presunu 7,1 milióna EUR z finančných prostriedkov pridelených na tlmočenie do finančného balíka určeného na cestovné náklady delegácií (4) a presunu 0,7 milióna EUR na pokrytie dodatočných výdavkov na právne zastupovanie Rady. Konečný výsledok takisto zahŕňa spätný presun 1,8 milióna EUR z niektorých finančných balíkov určených na cestovné na účely pokrytia ďalšieho tlmočenia do niektorých jazykov.

— Suma 1,4 milióna EUR z celkového nečerpania vo výške 2,5 milióna EUR v oblasti organizovania zasadnutí a konferencií odzrkadľuje nižšiu zmluvnú cenu občerstvenia v roku 2013 a menej zasadnutí v roku 2013, než sa predpokladalo v rozpočte na rok 2013. Ďalšia časť vo výške 1,1 milióna EUR sa týka takmer výlučne podstatne nižšej potreby v oblasti nájmu zasadacích a konferenčných miestností mimo priestorov Rady.

— Rozpočtové prostriedky v kategórii informácie sa vyčerpali na 92,5 %. Zrušená suma vo výške 0,7 milióna EUR vyplýva hlavne z nižšej potreby v oblasti publikácií a dokumentácie a nižších výdavkov na propagáciu a verejné podujatia.

— V kategórii rôzne sa nečerpanie vo výške 0,3 milióna EUR vysvetľuje okrem iného nižšou potrebou v oblasti kancelárskeho vybavenia, poštových poplatkov a poistenia.

3.3.3. Úpravy rozpočtu v roku 2013

V rozpočtovom roku 2013 boli rozpočtové prostriedky prerozdelené rôznymi presunmi. V tabuľke 7 sa uvádzajú rozhodnutia, ktorými sa upravovali rozpočtové prostriedky v rokoch 2008 – 2013.

Tabuľka 7

Počet úprav rozpočtu podľa ich druhu v rokoch 2008 – 2013

Úprava Rok Druh Právny základ 2008 2009 2010 2011 2012 2013 Opravný rozpočet Čl. 34 NRP 0 1 0 0 0 0 Presun B Čl. 25 NRP 72 46 47 23 23 22 Presun C Čl. 25 NRP 3 2 2 2 2 2 Presun D Čl. 27 NRP 1 0 0 0 0 0 Súčet 76 49 49 25 25 24

Cieľom presunov C, pri ktorých je informovaný rozpočtový orgán (v súlade s článkom 25 nariadenia o rozpočtových pravidlách), bolo v roku 2013 posilnenie týchto položiek:

— presun C-1 vo výške 3 00 000 EUR uskutočnený 17. 6. 2013, — finančné krytie dodatočných výdavkov na právne zastupovanie v súvislosti s 10 neočakávanými antidumpingovými prípadmi (3 00 000 EUR),

— presun C-2 vo výške 3 50 000 EUR uskutočnený 4. 10. 2013, — finančné krytie 8 súdnych prípadov týkajúcich sa reštriktívnych opatrení prijatých v kontexte SZBP, v súvislosti s ktorými je Rada rozhodovacím orgánom, a opatrení, ktorými sa ukladajú konečné antidumpingové clá v troch prípadoch.

Rozpočet Európskej rady a Rady bol v roku 2013 na základe článku 25 ods. 4 nariadenia o rozpočtových pravidlách upravený v rámci vlastného oddielu 22 presunmi B.

V tabuľke 8 sa uvádza prehľad rozpočtových položiek, ktoré sa v roku 2013 výrazne (5) upravili rôznymi presunmi.

Tabuľka 8

Rozpočtové položky, v ktorých v roku 2013 došlo k významným presunom

(v EUR) Položka Okruh Pôvodný rozpočet na rok 2012 Presuny Konečné rozpočtové prostriedky Rozdiel 2 0 0 3 Zariadenie priestorov 7 8 60 000 - 8 90 000 6 9 70 000 -11 % 2 0 0 4 Práce na zaručenie bezpečnosti priestorov 4 90 000 7 80 000 1 2 70 000 159 % 2 1 0 0 Nadobudnutie vybavenia a softvéru 9 7 59 000 - 1 5 46 010 8 2 12 990 -16 % 2 1 0 1 Externá pomoc s počítačovými systémami 1 7 8 95 000 3 2 14 500 2 1 1 09 500 18 % 2 1 0 2 Servis a údržba vybavenia a softvéru 5 1 31 000 - 6 50 000 4 4 81 000 -13 % 2 1 0 3 Telekomunikácie 4 0 06 000 - 1 0 18 490 2 9 87 510 -25 % 2 2 0 0 Cestovné výdavky delegácií 1 9 9 72 000 5 3 21 337 2 5 2 93 337 27 % 2 2 0 2 Náklady na tlmočenie 8 3 9 62 300 - 6 0 21 337 7 7 9 40 963 -7 % 2 2 3 6 Výdavky na právne zastupovanie a súdne trovy, škody, náhrady 7 00 000 8 00 000 1 5 00 000 114 %

3.4. Prenesené rozpočtové prostriedky

3.4.1. Čerpanie rozpočtových prostriedkov prenesených z roku 2012 do roku 2013

Ako sa uvádza v tabuľke 9, z roku 2012 sa do roku 2013 preniesla suma 46 miliónov EUR.

Tabuľka 9

Čerpanie rozpočtových prostriedkov prenesených z roku 2012 do roku 2013 (podľa kategórií)

(v EUR) Kategória Rozpočtové prostriedky prenesené z roku 2012 Platby v roku 2013 Miera plnenia Zrušené rozpočtové prostriedky 1 2 3 = 2/1 4 = 1 – 2 Plán pracovných miest 4 71 458 4 03 670 85,6 % 67 788 Výdavky na ostatných zamestnancov 3 4 25 715 2 9 34 672 85,7 % 4 91 043 Budovy 1 2 6 69 803 1 0 7 36 670 84,7 % 1 9 33 133 Počítačové systémy 1 7 5 25 448 1 6 4 33 222 93,8 % 1 0 92 227 Nábytok 2 22 153 2 17 462 97,9 % 4 691 Technické zariadenie 1 9 81 297 1 7 99 099 90,8 % 1 82 198 Doprava 1 83 051 1 46 467 80,0 % 36 583 Cestovné výdavky delegácií — — — Náklady na tlmočenie 6 0 48 263 3 8 19 234 63,1 % 2 2 29 029 Zasadnutia a konferencie 1 0 67 851 5 83 962 54,7 % 4 83 889 Informačné služby 1 8 29 888 1 5 15 630 82,8 % 3 14 259 Rôzne 5 75 720 4 61 423 80,1 % 1 14 297 Rezerva — — Súčet 4 6 0 00 647 3 9 0 51 511 84,9 % 6 9 49 136

Hlavnými dôvodmi nízkej miery čerpania sú:

— Čiastočné alebo úplné nevykonanie prác/nedodanie tovaru/neposkytnutie služieb, ktoré si počas tohto roka objednal GSR.

— Faktúry za vykonané práce/dodaný tovar/poskytnuté služby neboli ešte doručené. Treba vziať do úvahy, že toto nevyhnutne zaťaží rozpočet v budúcom rozpočtovom roku.

3.4.2. Rozpočtové prostriedky prenesené z roku 2013 do roku 2014

Rozpočtové prostriedky prenesené z roku 2013 do roku 2014 predstavovali 47,8 milióna EUR (tabuľka 10).

Tabuľka 10

Rozpočtové prostriedky prenesené z roku 2013 do roku 2014 (podľa kategórií)

(v EUR) Kategória Rozpočet na rok 2013 (pôvodný) Rozpočet na rok 2013 (6) (konečný) Záväzky Rozpočtové prostriedky prenesené do roku 2014 Miera prenesených rozpočtových prostriedkov 1 2 3 4 5 = 4/3 Plán pracovných miest 30 0 2 44 000 30 0 2 44 000 27 6 6 11 240 2 90 340 0,1 % Výdavky na ostatných zamestnancov 2 3 5 58 000 2 3 5 58 000 2 0 5 06 738 2 1 95 363 10,7 % Budovy 3 9 2 33 000 3 9 2 33 000 3 6 7 93 174 9 2 05 355 25,0 % Počítačové systémy 3 6 7 91 000 3 6 7 91 000 3 5 9 42 148 1 6 4 30 523 45,7 % Nábytok 9 30 000 9 30 000 5 08 193 2 95 064 58,1 % Technické zariadenie 3 5 70 000 3 5 70 000 2 7 87 645 1 9 22 641 69,0 % Doprava 9 18 000 9 18 000 6 31 506 2 70 549 42,8 % Cestovné výdavky delegácií 1 9 9 72 000 2 5 2 93 337 2 7 38 275 0,0 % Náklady na tlmočenie 8 3 9 62 300 7 7 9 40 963 6 6 7 22 808 6 2 73 864 9,4 % Zasadnutia a konferencie 7 8 33 000 7 8 83 000 5 3 93 613 2 5 70 117 47,7 % Informačné služby 9 1 32 000 9 1 32 000 8 4 42 560 2 5 14 281 29,8 % Rôzne 1 6 68 000 2 3 18 000 2 0 57 158 8 11 057 39,4 % Rezerva 2 7 00 000 2 7 00 000 — — — Súčet (okrem nadobudnutia) 53 0 5 11 300 53 0 5 11 300 45 9 1 35 056 4 2 7 79 153 9,3 % Nadobudnutie nehnuteľného majetku 5 0 00 000 5 0 00 000 5 0 00 000 5 0 00 000 100,0 % Celkový súčet 53 5 5 11 300 53 5 5 11 300 46 4 1 35 056 4 7 7 79 153 10,3 %

Sumy prenesené z roku 2013 do roku 2014 pochádzajú hlavne z týchto kategórií:

— Počítačové systémy: 16,4 milióna EUR, z čoho 8,5 milióna EUR sa vzťahuje na externú pomoc, 5,2 milióna EUR na vybavenie a softvér a 1,7 milióna EUR na telekomunikácie a 1,0 milióna EUR na servis a údržbu.

— Budovy: 9,2 milióna EUR, kde rôzne práce súvisiace so zariaďovaním tvoria 5,0 milióna EUR, upratovanie a údržba 1,6 milióna EUR, bezpečnosť a stráženie 1,1 milióna EUR, elektrina, voda, plyn a vykurovanie spolu ďalších 0,9 milióna EUR a 0,6 milióna EUR predstavujú iné výdavky súvisiace s budovami, napr. štúdie a audity budov.

— Náklady na tlmočenie: 6,3 milióna EUR na pokrytie nákladov na tlmočenie poskytnuté v novembri až decembri 2013, za ktoré však bude konečná faktúra doručená v roku 2014.

— Zasadnutia a konferencie: 2,6 milióna EUR súvisiacich hlavne s faktúrami, ktoré ešte neboli doručené, za organizovanie zasadnutí Rady a Európskej rady v roku 2013.

— 2,5 milióna EUR súvisiacich s výdavkami v oblasti informácií, z čoho sa 1,4 milióna EUR týka úradného vestníka a 1,1 milióna EUR informačnej činnosti a verejných podujatí, ako aj publikácií Rady.

— Výdavky na ostatných zamestnancov: 2,2 milióna EUR.

— Technické zariadenie: 1,9 milióna EUR.

3.5. Pripísané príjmy

3.5.1. Pripísané príjmy, ktoré vznikli pred rokom 2013

Celková suma pripísaných príjmov, ktoré vznikli pred rokom 2013, predstavovala 40,7 milióna EUR.

Pripísané príjmy súvisiace s činnosťami GSR predstavovali celkom 35,45 milióna EUR, z čoho suma 34,6 milióna EUR bola zaplatená. Zvyšných 0,8 milióna EUR bolo zrušených v súlade s článkom 14 nariadenia o rozpočtových pravidlách.

Ďalšia časť z pripísaných príjmov, ktoré vznikli pred rokom 2013, a to vo výške 5,3 milióna EUR, predstavuje sumy, ktoré v roku 2012 ESVČ presunula Rade na pokrytie výdavkov za služby vymedzené v rôznych dohodách o úrovni služieb (SLA) medzi týmito dvoma inštitúciami a poskytnuté generálnym sekretariátom Rady. Z uvedenej sumy bolo zaplatených 5,2 milióna EUR a 0,1 milióna EUR bolo zrušených.

Tabuľka 11

Čerpanie pripísaných príjmov, ktoré vznikli pred rokom 2013 (podľa kategórií)

(v EUR) Kategória Pripísané príjmy, ktoré vznikli pred rokom 2013 Platby v roku 2013 Miera plnenia Zrušené pripísané príjmy 1 2 3 = 2/1 4 = 1– 2 Plán pracovných miest 8 31 300 8 31 181 100,0 % 119 Výdavky na ostatných zamestnancov 1 5 41 073 1 4 37 495 93,3 % 1 03 578 Budovy 1 0 73 915 1 0 30 462 96,0 % 43 452 Počítačové systémy 1 1 52 891 1 0 98 137 95,3 % 54 754 Nábytok 2 862 — 0,0 % 2 862 Technické zariadenie 60 399 59 496 98,5 % 903 Doprava 3 872 — 0,0 % 3 872 Cestovné výdavky delegácií 2 3 0 50 388 2 2 5 19 065 97,7 % 5 31 323 Náklady na tlmočenie 7 1 14 352 7 1 14 352 100,0 % — Zasadnutia a konferencie 1 91 307 1 41 247 73,8 % 50 060 Informačné služby 1 82 488 1 66 046 91,0 % 16 441 Rôzne 2 48 090 2 48 013 100,0 % 77 Súčet Európska rada/Rada 3 5 4 52 935 3 4 6 45 494 97,7 % 8 07 441 SLA s ESVČ 5 2 95 297 5 1 52 255 97,3 % 1 43 042 Celkový súčet 4 0 7 48 232 3 9 7 97 749 97,7 % 9 50 483

3.5.2. Pripísané príjmy, ktoré vznikli v roku 2013

Celkové pripísané príjmy, ktoré vznikli v roku 2013, predstavovali 28,3 milióna EUR (tabuľka 12). Z tejto sumy predstavuje 1 milión EUR sumu, ktorú ESVČ presunula Rade.

Pripísané príjmy v roku 2013 súvisiace s činnosťami GSR predstavovali 27,3 milióna EUR. Počas rozpočtového roka sa použilo 1,7 milióna EUR, pričom 25,6 milióna EUR sa v súlade s článkom 14 nariadenia o rozpočtových pravidlách prenieslo do roku 2014.

Tabuľka 12

Čerpanie pripísaných príjmov, ktoré vznikli v roku 2013 (podľa kategórií)

(v EUR) Kategória Pripísané príjmy v roku 2013 Záväzky v roku 2013 Disponibilné pripísané príjmy 1 2 3 = 1 – 2 Plán pracovných miest 1 9 49 702 — 1 9 49 702 Výdavky na ostatných zamestnancov 1 7 32 189 7 83 467 9 48 722 Budovy 7 28 438 1 63 541 5 64 896 Počítačové systémy 1 0 26 419 5 47 571 4 78 848 Nábytok 1 — 1 Technické zariadenie 31 171 — 31 171 Doprava 290 — 290 Cestovné výdavky delegácií 1 3 2 60 765 — 1 3 2 60 765 Náklady na tlmočenie 8 2 71 566 — 8 2 71 566 Zasadnutia a konferencie 1 35 743 64 978 70 765 Informačné služby 6 172 — 6 172 Rôzne 1 24 490 1 23 859 631 Súčet Európska rada/Rada 2 7 2 66 946 1 6 83 416 2 5 5 83 530 SLA s ESVČ 1 0 24 672 9 51 979 72 693 Celkový súčet 2 8 2 91 617 2 6 35 395 2 5 6 56 222

Takmer 50 % pripísaných príjmov sa vzťahuje na cestovné výdavky delegácií (13,3 milióna EUR). Suma 8,3 milióna EUR na tlmočenie pochádza z navýšenia platieb na niektoré jazyky, ktorým sa pokrylo ďalšie tlmočenie v týchto jazykoch. Zvyšná časť sa týka najmä vrátených súm, ktoré súvisia s rôznymi administratívnymi činnosťami Rady.

(1) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 298, 26.10.2012, s. 1).

(2) Konečný rozpočet po znížení o 40 miliónov EUR pre európsky plán na oživenie hospodárstva v decembri 2009 bol 563 miliónov EUR.

(3) Zahŕňa vnútorné prerozdelenie rozpočtových prostriedkov.

(4) GSR v súlade s rozhodnutím č. 111/07 presúva 66 % nepoužitých prostriedkov z výdavkov na tlmočenie do balíkov určených na cestovné výdavky delegátov, ktoré sa použijú počas toho istého rozpočtového roka. V roku 2013 predstavovala táto suma 7,1 milióna EUR.

(5) Čistá suma prevyšuje 2 50 000 EUR.

(6) Zahŕňa vnútorné prerozdelenie rozpočtových prostriedkov